

# JÕELÄHTME VALLAVALITSUS

Transpordiamet

Keskkonnaamet

Maardu Linnavalitsus

Rail Baltic Estonia OÜ 03.01.2023 nr 6-4/39

**Liivamäe küla Uus-Hindreku ja Rusniku maaüksuste detailplaneering**

Teatame Teile, et Jõelähtme Vallavalitsus võttis 24.11.2022 vastu korralduse nr 1108 „Liivamäe küla Uus-Hindreku ja Rusniku maaüksuste detailplaneeringu algatamine ja lähteülesande kinnitamine”.

Planeeringualasse on haaratud Uus-Hindreku maaüksus (katastritunnusega 24504:003:0571, sihtotstarbega maatulundusmaa 100%, suurusega 13 658 m²) ja Rusniku maaüksus (katastritunnusega 24504:003:0877, sihtotstarbega maatulundusmaa 100%, suurusega 30 117 m²). Planeeringuala suuruseks on ca 4,5 ha.

Planeeritavad maaüksused jäävad Liivamäe küla kirdeossa, mille põhjaosas kulgeb Tallinn-Narva tee (riigitee nr 1) ja lõunas Loovälja tee (riigitee nr 11601, Loo-Loovälja tee L8 ja L9). Idast piirneb planeeringuala Maardu linna jääva Vana-Hindreku maaüksusega, läänest Raja maaüksusega.

Algatatava planeeringuga on kavas Uus-Hindreku ja Rusniku maaüksused jagada kokku neljaks äri- ja tootmismaa krundiks. Kruntide täpsed suurused ja sinna kavandatavate hoonete ehitisesalused pinnad selguvad detailplaneeringu koostamise käigus. Kruntidele on kavas rajada kokku kuni 8 hoonet, maksimaalse kõrgusega kuni 18 m. Detailplaneeringu koostamisel arvestada üldplaneeringust tulenevate tingimustega, et tootmismaa krundi suurim ehitistealune pind võib moodustada kuni 70% krundi pindalast ning minimaalselt 20% krundi pinnast tuleb kavandada haljasmaaks. Detailplaneering algatatakse kehtiva üldplaneeringu kohasena.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Kelk

[gerli@joelahtme.ee](mailto:gerli@joelahtme.ee)